ริการ์โด โลเปซ

ริการ์โด โลเปซ นาบา (Ricardo López Nava) อดีตแชมป์โลกชาวเม็กซิโกผู้ยิ่งใหญ่ ที่ไม่เคยแพ้ใคร เกิดเมื่อวันที่ 25 กรกฎาคม พ.ศ. 2509 ที่เมืองเกร์นาบากา รัฐโมเรโลส ประเทศเม็กซิโก

**ประวัติ**
โลเปซได้แชมป์โลกรุ่นแรกด้วยการเอาชนะทีเคโอ​ ฮิเดยูกิ โอฮาชิ นักมวยชาวญี่ปุ่น ถึงถิ่นประเทศญี่ปุ่น ในปี พ.ศ. 2533 ได้เป็นแชมป์โลกของสภามวยโลก (WBC) ในรุ่นสตรอว์เวท (105 ปอนด์) และป้องกันตำแหน่งรุ่นนี้ไว้ได้ถึง 22 ครั้ง โดยได้พบกับมวยไทยหลายราย ได้แก่ โตโต้ ป.พงษ์สว่าง, จิมมี่ ศิษย์ไฝแดง, สมาน ส.จาตุรงค์, สิงห์ประเสริฐ กิตติเกษม, สุรชัย แสงมรกต, มงคล จ.เจริญ และ พยัคฆ์ นครหลวงโปรโมชั่น อีกทั้งยังเอาชนะน็อกอเล็กซ์ ซันเชซ แชมป์โลก WBO รุ่นเดียวกัน ได้เป็นแชมป์ WBO อีกสถาบัน 
ในเดือนมีนาคม ปี พ.ศ. 2541 โลเปซได้ขึ้นชิงแชมป์โลกข้ามสถาบันกับแชมป์โลก WBA รุ่นเดียวกันของ ชาวนิการากัว คือ โรเซนโด อัลบาเรซ ผู้แย่งแชมป์มาจากชนะ ป.เปาอินทร์ นักมวยชาวไทย ร่วมรายการเดียวกับการชิงแชมป์โลก WBC ที่ว่างในรุ่นจูเนียร์เวลเตอร์เวท (140 ปอนด์) ระหว่างฆูลิโอ เซซาร์ ชาเบซ กับ มิเกล อังเฆล กอนซาเลซ โดยคู่ของโลเปซกับอัลบาเรซชกก่อน  ในการชกครั้งนี้ โลเปซถูกอัลบาเรซชกลงไปนับ เป็นการถูกนับครั้งแรกและครั้งเดียวในชีวิตการชกมวยของโลเปซด้วยการชกจบลงด้วยที่โลเปซเกิดแตก กรรมการรวมคะแนนให้ทั้งคู่เสมอกันไปในยกที่ 8 นับเป็นการเสมอครั้งแรกและครั้งเดียวของโลเปซอีกด้วย
จากนั้น โลเปซ จึงได้ชกแก้มือกับอัลบาเรซอีกครั้ง และสามารถเอาชนะคะแนน 12 ยก ได้แชมป์โลกสมาคมมวยโลกมาครองตำแหน่งอีกหนึ่งสถาบัน
จากนั้นในปี พ.ศ. 2542 โลเปซได้เลื่อนรุ่นขึ้นไปชกในรุ่นไลท์ฟลายเวท (108 ปอนด์) และสามารถเอาชนะวิล กริกส์บี แชมป์โลก IBF ในรุ่นจูเนียร์ฟลายเวท ชาวอเมริกัน ไปได้  และชกป้องกันตำแหน่งไว้ได้ 2 ครั้ง ก่อนที่ครั้งสุดท้ายจะเอาชนะ โซลานี่ เปเตโล นักมวยชาวแอฟริกาใต้ อดีตแชมป์โลก IBF ในรุ่น 105 ปอนด์ของ ที่ได้แชมป์มาจากการเอาชนะน็อก รัตนพล ส.วรพิน มาแล้วถึงประเทศไทยเมื่อปลายปี พ.ศ. 2540  โดยโลเปซเอาชนะน็อกได้ในยกที่ 8 ที่นครนิวยอร์ก เมื่อกลางปี พ.ศ. 2544 ก่อนที่ปี 2545 จะแถลงข่าวประกาศแขวนนวมไปอย่างเป็นทางการในประเทศเม็กซิโกบ้านเกิดของตัวเอง
ริการ์โด โลเปซ เป็นนักมวยรุ่นเล็ก แต่เป็นนักมวยที่เมื่อมีการจัดอันดับนักมวยที่ดีที่สุดในโลก ในห้วงเวลาที่ยังชกอยู่นั้น ต้องมีชื่อของโลเปซ ติดอยู่ในอันดับต้น ๆ ด้วยทุกครั้ง และสร้างสถิติเป็นนักมวยที่สามารถป้องกันตำแหน่งแชมป์ไว้ได้มากที่สุดเป็นอันดับต้น ๆ ของโลก
เอกลักษณ์ของชุดที่โดดเด่นของโลเปซเวลาขึ้นชกทุกครั้ง สีของกางเกง ถุงเท้า รองเท้า เป็นสีขาวทั้งหมด อาจมีสีอื่นแทรกในชุดบ้าง แต่สีของชุดที่ใส่ขี้นชกนั้นสีขาวโดดเด่นกว่าเสมอ 
หลังแขวนนวมแล้ว โลเปซเป็นผู้ให้คำบรรยายการชกในสถานีโทรทัศน์เทเลวิซา เครือข่ายโทรทัศน์ของเม็กซิโก ในปี พ.ศ. 2550 ได้รับการบรรจุชื่อไว้ในหอเกียรติยศ ของหอเกียรติยศมวยนานาชาติ รวมถึงลูกชายของโลเปซคนหนึ่ง ปัจจุบันเป็นนักมวยในรุ่นฟลายเวท (112 ปอนด์) และซูเปอร์ฟลายเวท (115 ปอนด์) คือ อลอนโซ โลเปซ

**เกียรติประวัติ**
 แชมป์ WBC ทวีปอเมริกา รุ่นสตรอว์เวท 
** ชิง 7 พฤศจิกายน 2532 ชนะน็อก เรย์ เอร์นันเดซ () ยกที่ 12 ที่ อาเรนา เม็กซิโก เม็กซิโกซิตี ประเทศเม็กซิโก
** ป้องกันแชมป์ครั้งที่ 1, 15 มีนาคม 2533 ชนะน็อก ฆอร์เฆ ริเบรา () ยกที่ 8 ที่ แฟร์มอนท์ โฮเทล แอนด์ รีสอร์ท ดัลลัส รัฐเทกซัส สหรัฐ- แชมป์โลก WBC และ Lineal รุ่นสตรอว์เวท
** ชิง, 25 ตุลาคม 2533 ชนะน็อกโดยเทคนิค ฮิเดยูกิ โอฮาชิ (1947) ยกที่ 5 ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 1, 19 พฤษภาคม 2534 ชนะน็อกโดยเทคนิค คิมิโอะ ฮิราโนะ (1947) ยกที่ 8 ที่ กูซานางิ ยิมเนเซียม ชิซูโอกะ​ จังหวัดชิซูโอกะ ประเทศญี่ปุ่น
** ป้องกันแชมป์ครั้งที่ 2, 21 ธันวาคม 2534 ชนะคะแนน อี คย็อง-ย็อน (1984) ที่ ยัมซิล อารีนา โซล ประเทศเกาหลีใต้
** ป้องกันแชมป์ครั้งที่ 3, 16 มีนาคม 2535 ชนะคะแนน พริตตี้ บอย ลูกัส (1986) ที่ ฟรอนตอน เม็กซิโก เม็กซิโกซิตี ประเทศเม็กซิโก
** ป้องกันแชมป์ครั้งที่ 4, 22 สิงหาคม 2535 ชนะน็อกโดยเทคนิค สิงห์ประเสริฐ กิตติเกษม () ยกที่ 5 ที่ หอประชุมอเมริโก บิยาเรอัล เมืองซิวดัดมาเดโร รัฐตาเมาลีปัส ประเทศเม็กซิโก
** ป้องกันแชมป์ครั้งที่ 5, 11 ตุลาคม 2535 ชนะน็อกโดยเทคนิค ร็อคกี้ หลิน (Taiwan) ยกที่ 2 ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 6, 31 มกราคม 2536 ชนะน็อกโดยเทคนิค โอ กวันชู (1984) ยกที่ 9 ที่ สนามกีฬาในร่มโพฮัง โพฮัง จังหวัดคย็องซังเหนือ ประเทศเกาหลีใต้
** ป้องกันแชมป์ครั้งที่ 7, 3 กรกฎาคม 2536 ชนะน็อกโดยเทคนิค สมาน ส.จาตุรงค์ () ยกที่ 2 ที่ สนามเบสบอล ปาร์ก ลา ฆุนตา เมืองนวยโว ลาเรโด รัฐตาเมาลีปัส ประเทศเม็กซิโก
** ป้องกันแชมป์ครั้งที่ 8, 19 กันยายน 2536 ชนะน็อกโดยเทคนิค โตโต้ ป.พงษ์สว่าง () ยกที่ 11 ที่ แคปิตอลซิตี ดิสโกเทค ถนนรัชดาภิเษก กรุงเทพมหานคร ประเทศไทย
** ป้องกันแชมป์ครั้งที่ 9, 18 ธันวาคม 2536 ชนะน็อก แมนนี่ เมลชอร์ (1986) ยกที่ 11 ที่ มงเบลอ สเตทไลน์ รัฐเนวาดา สหรัฐ
** ป้องกันแชมป์ครั้งที่ 10, 7 พฤษภาคม 2537 ชนะคะแนน เคร์มิน กวาร์ดิอา () ที่ เอ็มจีเอ็มแกรนด์การ์เดน อารีนา ลาสเวกัส รัฐเนวาดา สหรัฐ
** ป้องกันแชมป์ครั้งที่ 11, 17 กันยายน 2537 ชนะน็อกโดยเทคนิค สุรชัย แสงมรกต () ยกที่ 1 ที่ เอ็มจีเอ็มแกรนด์การ์เดน อารีนา ลาสเวกัส รัฐเนวาดา สหรัฐ
** ป้องกันแชมป์ครั้งที่ 12, 12 พฤศจิกายน 2537 ชนะน็อกโดยเทคนิค ฆาบิเอร์ บาร์เกซ () ยกที่ 8 ที่ สนามสู้วัวกระทิงปลาซา เด โตโรส เม็กซิโก ซิตี ประเทศเม็กซิโก
** ป้องกันแชมป์ครั้งที่ 13, 10 ธันวาคม 2537 ชนะน็อกโดยเทคนิค ยามิล การาบาโย () ยกที่ 1 ที่ สนามกีฬาเบสบอลมอนเตร์เรย์ มอนเตร์เรย์ รัฐนวยโวเลออง ประเทศเม็กซิโก
** ป้องกันแชมป์ครั้งที่ 14, 1 เมษายน 2538 ชนะน็อกโดยเทคนิค แอนดี้ ทานาบาส (1986) ยกที่ 12 ที่ สตาร์ ออฟ เดอะ เดเสิร์ท อารีนา ชุมชนย่อยปกครองตัวเองพริมม์ รัฐเนวาดา สหรัฐ
** ป้องกันแชมป์ครั้งที่ 15, 16 มีนาคม 2539 ชนะน็อกโดยเทคนิค อลา วิลล่ามอร์ (1986) ยกที่ 8 ที่ เอ็มจีเอ็มแกรนด์การ์เดน อารีนา ลาส เวกัส รัฐเนวาดา สหรัฐ
** ป้องกันแชมป์ครั้งที่ 16, 29 มิถุนายน 2539 ชนะน็อกโดยเทคนิค พยัคฆ์ นครหลวงโปรโมชั่น () ยกที่ 3 ที่ แฟนตาซี สปริง เมืองอินดิโอ รัฐแคลิฟอร์เนีย สหรัฐ
** ป้องกันแชมป์ครั้งที่ 17, 9 พฤศจิกายน 2539 ชนะน็อกโดยเทคนิค มอร์กัน นดูโม () ยกที่ 6 ที่ เอ็มจีเอ็มแกรนด์การ์เดน อารีนา ลาสเวกัส รัฐเนวาดา สหรัฐ
** ป้องกันแชมป์ครั้งที่ 18, 7 ธันวาคม 2539 ชนะน็อกโดยเทคนิค พัก มย็องซ็อบ (1984) ยกที่ 1 ที่ แฟนตาซี สปริง เมืองอินดิโอ รัฐแคลิฟอร์เนีย  สหรัฐ
** ป้องกันแชมป์ครั้งที่ 19, 29 มีนาคม 2540 ชนะคะแนน มงคล จ.เจริญ () ที่ ฮิลตัน แกรนด์ เวเคชัน คลับ ลาสเวกัส รัฐเนวาดา สหรัฐ
** ป้องกันแชมป์ครั้งที่ 20 และชิงแชมป์โลก WBO รุ่นเดียวกัน, 23 สิงหาคม 2540 ชนะน็อกโดยเทคนิค อเล็กซ์ ซันเชซ () ยกที่ 5 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
** ป้องกันแชมป์ครั้งที่ 21, 7 มีนาคม 2541 เสมอโดยเทคนิค โรเซนโด อัลบาเรซ () ยกที่ 8 ที่ สนามสู้วัวกระทิงปลาซา เด โตโรส เม็กซิโก ซิตี ประเทศเม็กซิโก (โลเปซสละแชมป์โลก WBO ก่อนการชั่งน้ำหนักของการชกครั้งนี้)
** ป้องกันแชมป์ครั้งที่ 22, และชิงแชมป์โลก WBA รุ่นเดียวกัน, 13 พฤศจิกายน 2541 ชนะคะแนน โรเซนโด อัลบาเรซ () ที่ฮิลตัน แกรนด์ เวเคชัน คลับ ลาสเวกัส รัฐเนวาดา สหรัฐ
** 2541 สละแชมป์- แชมป์โลก IBF รุ่นจูเนียร์ฟลายเวท
** ชิง, 2 ตุลาคม 2542 ชนะคะแนน วิล กริกส์บี () ที่ ฮิลตัน แกรนด์ เวเคชัน คลับ ลาสเวกัส รัฐเนวาดา สหรัฐ
** ป้องกันแชมป์ครั้งที่ 1, 2 ธันวาคม 2543 ชนะน็อกโดยเทคนิค รัตนพล ส.วรพิน () ยกที่ 3 ที่ แมนดะเลย์เบย์ ลาสเวกัส รัฐเนวาดา สหรัฐ
** ป้องกันแชมป์ครั้งที่ 2, 29 กันยายน 2544 ชนะน็อก โซลานี่ เปเตโล () ยกที่ 8 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
** 2545 สละแชมป์- เคย​ชิงแชมป์​ต่อไปนี้​แต่​ไม่​ส​ำ​เร็จ
** ชิงแชมป์โลก WBA รุ่นสตอร์วเวท, 7 มีนาคม 2541 เสมอโดยเทคนิค โรเซนโด อัลบาเรซ () ยกที่ 8 ที่ สนามสู้วัวกระทิงปลาซา เด โตโรส เม็กซิโก ซิตี ประเทศเม็กซิโก

**อ้างอิง**
  สถิติการชก boxrec.com 

**แหล่งข้อมูลอื่น**
  เทปการชกของริการ์โด โลเปซ
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:แชมป์โลก WBO
หมวดหมู่:แชมป์โลก IBFหมวดหมู่:นักมวยสากลผู้ไม่เคยแพ้ใคร
หมวดหมู่:บุคคลจากรัฐโมเรโลส